Összegző tanulmány

A gyakorlati képzési normatíva és a gyakorlati képzés tényleges költségeinek összehasonlító elemzése meghatározott szakképesítések esetében

**című kutatás eredményeiről**

Budapest, 2015.

**A kutatás a Nemzeti Szakképzési és Felnőttképzési Tanács javaslatára miniszteri döntés alapján,**

**az NFA KA 3/2013.sz. támogatási szerződés keretében valósulhatott meg.**

Összegző tanulmány

A gyakorlati képzési normatíva és a gyakorlati képzés tényleges költségeinek összehasonlító elemzése meghatározott szakképesítések esetében

**című kutatás eredményeiről**

**Lászlóné Szép Györgyi**

**Kutatásvezető**

Budapest, 2016

TARTALOMJEGYZÉK

BEVEZETÉS…………………………………………………………………………………..3

1. Kutatási téma ismertetése…………………………………………………………..4
2. Kutatás célja…………………………………………………………………....4
3. Kutatási kérdések……………………………………………………………....4
4. Felhasznált irodalom…………………………………………………………...4
5. Jogszabályok…………………………………………………………………...5
6. Hipotézis……………………………………………………………………….5
7. A kutatás módszertana…………………………………………………………......8
8. A vizsgálat célcsoportja/tárgya………………………………………………...8
9. Mintavétel……………………………………………………………………...8
10. Kutatás stratégia, eljárás, módszerek bemutatása……………………………...8
11. A gyakorlati képzők kutatásban való részvétele……………………………….8
12. A kutatásban résztvevő gazdálkodók jellemzői………………………………..9
13. A kutatási cél eredményének és válaszok értelmezése……………………….......20
14. Az egyes szakképesítésekhez tartozó súlyszorzók

alapján érvényesíthető csökkentő tételek számszaki vizsgálata………………20

1. Kutatásba bevont gazdálkodók gyakorlati képzéssel

kapcsolatosan felmerült költségeinek vizsgálata……………………………..27

1. A tanulók pénzbeli juttatása………………………………………………28
2. Az oktatói bér és járulék kiadások………………………………………..29
3. A gyakorlati képzéshez szükséges anyag költségek………………….......30
4. A gyakorlati képzéshez tanulók által használt

eszközök (kéziszerszámok, gépek, berendezések) költségei……………..31

1. A gyakorlati képzéshez szüksége munkaruha, védőruha költségei………32
2. A gyakorlati képzés felelősségbiztosítási költsége…………………….....32
3. A felmerült költségek együttes összege…………………………………..33
4. A jelenlegi normatíva összeg és a ténylegesen

felmerült költségek viszonya……………………………………………..36

1. A gyakorlati képzéshez kapcsolódó adminisztrációs kötelezettségek……37
2. A jogszabály változások követése………………………………………...39
3. Összegzés,Summary……………………………………………………………41
4. Javaslat a döntéshozóknak………………………………………………………..42
5. Melléklet (definíciók)………………… ……………………………………...….44

**BEVEZETÉS**

A szakképzési hozzájárulási kötelezettség teljesítését *a szakképzési hozzájárulásról és a képzés fejlesztésének támogatásáról szóló 2011. évi CLV. törvény* szabályozza. A gyakorlati képzés *a szakképzésről szóló 2011. évi CLXXXVII. törvény* előírásai alapján szervezhető meg.

A hozzájárulási kötelezettség - a kötelezett választása alapján - teljesíthető iskolai rendszerű gyakorlati képzés megszervezésével is. A hozzájárulási törvény határozza meg a teljesítés lehetséges módjait, feltételeit és eseteit, *a gyakorlati képzés költségeinek a szakképzési hozzájárulás terhére történő elszámolásánál figyelembe vehető gyakorlati képzési normatívák mértékéről és a csökkentő tétel számításáról szóló 280/2011. (XII. 20.) Kormányrendelet* a gyakorlati képzéssel történő teljesítés esetén érvényesíthető normatíva alapú kötelezettséget csökkentő tételek számítási módját és mértékét rögzíti.

A hatályos rendelet 2012. szeptember 1-jétől a szakképzési hozzájárulást gyakorlati képzéssel teljesítő kötelezettek számára kötelezettség csökkentő tételként szakképesítésenkénti súlyszorzókat tartalmaz.

# A szakképesítésenkénti normatíva rendszer az adott szakképesítés tényleges ráfordításait sokkal jobban tükrözni kívánó rendszer bevezetését jelentette, amelyben a valós költségek és a költségekhez való állami hozzájárulás - kvázi „támogatás” – egymáshoz való közelítését célozta, így a gyakorlatigényes szakképesítések normatívája jelentősen emelkedett a 2012. szeptemberi jogszabály módosításnál, ami nélkülözhetetlen volt a duális képzés kiterjesztéséhez.

#  A jogalkotói szándék ezzel a szakképzési hozzájárulásról szóló szabályok a gyakorlati képzés megszervezéssel történő kötelezettségteljesítésének az ösztönzését kívánta elősegíteni. Így fontos kérdésként merül fel az, hogy az egyes szakképesítések esetében a gyakorlati képzési normatívák (az alapnormatívának a súlyszorzókkal számított éves értéke) milyen arányban állnak a gyakorlati képzés tényleges költségeivel a tanulószerződés keretében végzett képzések megszervezésénél az egyes vállalakozások méretétől függően.

Mivel a fenti rendszer működéséről valós számadatokon alapuló információk, visszajelzések nem állnak rendelkezésre, így hiánypótlókén értelmezhető a jelen kutatás.

1. **Kutatási téma ismertetése**
2. **Kutatás célja:**

A jelen kutatás a gyakorlati képzés ösztönzése céljához rendelet normatív alapú finanszírozás hatékonyságának vizsgálatát tűzte ki célul, szakmacsoportonként kiválasztott két-két szakképesítés tekintetében, amelyben a 2014. évben legtöbb tanulószerződést kötötték a gyakorlati képzést szervező gazdálkodók.

1. **Kutatási kérdések:**
* A meghatározott szakképesítések esetében a gyakorlati képzési normatívák milyen arányban állnak a gyakorlati képzés tényleges költségeivel a tanulószerződés és az együttműködési megállapodás keretében végzett képzések megszervezésénél az egyes vállalakozások méretétől függően?
* Időben hogyan alakul az adóév során a tényleges költségek felmerülése és milyen mértékben fedezi a költségeket a havi normatíva összege a mikró-, kis- és középvállalkozói és a nagy vállalati szektor esetében?
* Milyen ismérvek alapján alakíthatók ki az egyes szakképesítésekhez tartozó súlyszorzók értéke a gyakorlati képzést végző gazdálkodók szerint?
* A gyakorlati képzési normatívák összegének növelése milyen arányban állna a gyakorlati képzési hajlandósággal, vagyis a gyakorlati képzőhelyek számának növekedésével, illetve a tanulószerződések számának növekedésével?